
62                                                  DR 31.7.2018                                                                         

 

 

Yang Berhormat Pasir Mas sedia maklum Pusat Pemulihan Dalam Komuniti (PDK) 
ditubuhkan dengan fokus utama untuk memberi peluang sama rata kepada OKU bagi 
diintegrasikan ke dalam masyarakat melalui program dan  aktiviti pemulihan serta pendidikan 
yang dijalankan dalam komuniti.  Pusat ini juga diharapkan akan menggalakkan setiap sikap 
prihatin berdikari dan rasa tanggungjawab masyarakat setempat dalam Program Pemulihan 
OKU. 

Kementerian memahami dan menyokong terdapatnya keperluan untuk 
meningkatkan kadar elaun kepada penyelia dan petugas PDK seperti yang dicadangkan 
kerana mereka memberikan sumbangan dan jasa yang amat besar dalam memastikan 
keberkesanan operasi PDK. Walau bagaimanapun, kajian dan penelitian menyeluruh perlu 
dilakukan supaya terdapat justifikasi di atas kenaikan kadar elaun, agar tidak membebankan 
kewangan kerajaan. 

Saya selalu duduk tepi Menteri Kewangan dan kita memang sudah diberikan 
peringatan bahawa kekangan kewangan sekarang ini memang sulit untuk diatasi dan kita 
mestilah- ini semua niat kita yang baik namun ada kekangan-kekangan yang kita hadapi.  
Jawatankuasa PDK juga diharapkan lebih kreatif dalam mencari dana bagi tujuan tersebut.  
Tindakan ini perlu dilihat secara positif agar PDK tidak bergantung kepada agihan geran 
daripada kerajaan semata-mata. Konsep PDK yang berasaskan komuniti sememangnya 
memerlukan kerjasama seumpama ini. 

Yang Berhormat Pasir Mas turut menyentuh isu kemudahan mesra OKU di 
bangunan Parlimen Malaysia. Kementerian menyambut baik cadangan Yang Berhormat dan 
menggalakkan sebarang penambahbaikan infrastruktur di mana-mana agensi kerajaan 
termasuklah di bangunan ini. Kementerian sedia memberi kerjasama kepada Bahagian 
Parlimen Malaysia agar ianya mematuhi garis panduan perancangan reka bentuk sejagat dan 
mesra OKU. 

Selain itu kementerian  juga menyambut baik cadangan Yang Berhormat Pasir Mas 
agar keperluan speech and language patologist (SLP) untuk memperluaskan perkhidmatan, 
tidak hanya terhad di hospital kerajaan, hospital universiti dan Pusat Pendidikan Khas sahaja.   

■1540 

 Perbincangan dengan Kementerian Kesihatan Malaysia, Kementerian Tenaga 
Manusia dan Jabatan Perkhidmatan Awam tentang perkara ini wajar diadakan terlebih dahulu 
bagi memperincikan cadangan tersebut. Walau apa pun, ini adalah cadangan yang baik yang 
boleh dilaksanakan agar perkhidmatan pemulihan pertuturan bagi OKU dapat ditambah baik 
dan diperluaskan.  

Yang Berhormat Masjid Tanah pula bertanyakan berkenaan dengan isu kebajikan 
OKU, khususnya OKU mental. Kementerian melalui JKM telah menyediakan bantuan 
berbentuk grant kepada Pertubuhan Sukarela Kebajikan (PSK), termasuk PSK bagi OKU 
mental untuk menjalankan program dan aktiviti kepada OKU mental dan penjaga. Walau 
bagaimanapun, semua PSK yang menerima grant juga digalakkan menjana pendapatan 
sendiri menerusi derma orang ramai, program CSR dan program social enterprise.  

Selain itu, Program Mentari di Kementerian Kesihatan Malaysia (KKM) juga 
merupakan satu lagi daripada usaha kerajaan ke arah sosialisasi OKU mental dalam 
masyarakat. Untuk makluman Yang Berhormat Masjid Tanah, syarikat-syarikat swasta yang 
mengambil pekerja OKU layak menerima keistimewaan seperti berikut.  

Potongan berganda- double deduction, potongan bagi mengaji OKU dan potongan 
bagi cukai latihan yang diluluskan, potongan tunggal khas- single deduction iaitu potongan 
bagi pengubahsuaian bangunan atau keperluan alat sokongan OKU, subseksyen 34(6)(e) 
Akta Cukai Pendapatan 1967. 

  

 

 



Yang Berhormat Pasir Mas sedia maklum Pusat Pemulihan Dalam Komuniti (PDK) ditubuhkan dengan fokus utama untuk memberi peluang sama rata kepada OKU bagi diintegrasikan ke dalam masyarakat melalui program dan aktiviti pemulihan serta pendidikan yang dijalankan dalam komuniti. Pusat ini juga diharapkan akan menggalakkan setiap sikap prihatin berdikari dan rasa tanggungjawab masyarakat setempat dalam Program Pemulihan OKU. Kementerian memahami dan menyokong terdapatnya keperluan untuk meningkatkan kadar elaun kepada penyelia dan petugas PDK seperti yang dicadangkan kerana mereka memberikan sumbangan dan jasa yang amat besar dalam memastikan keberkesanan operasi PDK. Walau bagaimanapun, kajian dan penelitian menyeluruh perlu dilakukan supaya terdapat justifikasi di atas kenaikan kadar elaun, agar tidak membebankan kewangan kerajaan. Saya selalu duduk tepi Menteri Kewangan dan kita memang sudah diberikan peringatan bahawa kekangan kewangan sekarang ini memang sulit untuk diatasi dan kita mestilah- ini semua niat kita yang baik namun ada kekangan-kekangan yang kita hadapi. Jawatankuasa PDK juga diharapkan lebih kreatif dalam mencari dana bagi tujuan tersebut. Tindakan ini perlu dilihat secara positif agar PDK tidak bergantung kepada agihan geran daripada kerajaan semata-mata. Konsep PDK yang berasaskan komuniti sememangnya memerlukan kerjasama seumpama ini. Yang Berhormat Pasir Mas turut menyentuh isu kemudahan mesra OKU di bangunan Parlimen Malaysia. Kementerian menyambut baik cadangan Yang Berhormat dan menggalakkan sebarang penambahbaikan infrastruktur di mana-mana agensi kerajaan termasuklah di bangunan ini. Kementerian sedia memberi kerjasama kepada Bahagian Parlimen Malaysia agar ianya mematuhi garis panduan perancangan reka bentuk sejagat dan mesra OKU. Selain itu kementerian juga menyambut baik cadangan Yang Berhormat Pasir Mas agar keperluan speech and language patologist (SLP) untuk memperluaskan perkhidmatan, tidak hanya terhad di hospital kerajaan, hospital universiti dan Pusat Pendidikan Khas sahaja. #1540. Perbincangan dengan Kementerian Kesihatan Malaysia, Kementerian Tenaga Manusia dan Jabatan Perkhidmatan Awam tentang perkara ini wajar diadakan terlebih dahulu bagi memperincikan cadangan tersebut. Walau apa pun, ini adalah cadangan yang baik yang boleh dilaksanakan agar perkhidmatan pemulihan pertuturan bagi OKU dapat ditambah baik dan diperluaskan. Yang Berhormat Masjid Tanah pula bertanyakan berkenaan dengan isu kebajikan OKU, khususnya OKU mental. Kementerian melalui JKM telah menyediakan bantuan berbentuk grant kepada Pertubuhan Sukarela Kebajikan (PSK), termasuk PSK bagi OKU mental untuk menjalankan program dan aktiviti kepada OKU mental dan penjaga. Walau bagaimanapun, semua PSK yang menerima grant juga digalakkan menjana pendapatan sendiri menerusi derma orang ramai, program CSR dan program social enterprise. Selain itu, Program Mentari di Kementerian Kesihatan Malaysia (KKM) juga merupakan satu lagi daripada usaha kerajaan ke arah sosialisasi OKU mental dalam masyarakat. Untuk makluman Yang Berhormat Masjid Tanah, syarikat-syarikat swasta yang mengambil pekerja OKU layak menerima keistimewaan seperti berikut. Potongan berganda- double deduction, potongan bagi mengaji OKU dan potongan bagi cukai latihan yang diluluskan, potongan tunggal khas- single deduction iaitu potongan bagi pengubahsuaian bangunan atau keperluan alat sokongan OKU, subseksyen 34(6)(e) Akta Cukai Pendapatan 1967.